युवक के पैर से पार हुई गोली
बीडीके अस्पताल में भर्ती घायल।
भास्कर संवाददाता | झुंझुनूं
सदरथानांतर्गत नयासर के निकट बुधवार रात आपसी रंजिश के चलते हुई फायरिंग में गोली एक युवक के पैर से आर-पार हो गई। एक अन्य घायल हो गया। पुलिस ने मौका मुआयना किया। देर रात तक गोली ढूंढ़ने की कवायद जारी थी।
जानकारी के मुताबिक बुधवार रात दो गुटों में पुरानी रंजिश को लेकर चूरू रोड पर नयासर गांव के निकट फायरिंग हो गई। सदर थानाधिकारी सीआई मदनलाल जैफ ने बताया कि डॉक्टर्स के मुताबिक गोली इंदिरा नगर निवासी बंटी उर्फ विकास झाझड़िया के पैर से आर-पार हो गई है। समाचार लिखे जाने तक घटनास्थल आस-पास के एरिया में पुलिस की गोली ढूंढ़ने की कवायद जारी थी। घायल बंटी के साथ अस्पताल आए उसके दोस्त अमन डूडी ने बताया कि बंटी तिलोका का बास निवासी मनदीप उर्फ मदिया के बीच पुरानी रंजिश है। बंटी बुधवार रात गाड़ी के टायर का पंक्चर निकलवा कर लौट रहा था। इस बात का मनदीप को पता चल गया था। बकौल अमन, मनदीप ने सामने से बंटी की गाड़ी को अपनी गाड़ी से टक्कर मार दी।
जबरदस्त टक्कर के चलते गाड़ियां क्षतिग्रस्त हो गई। इसी दौरान मनदीप ने फायर किया तो गोली बंटी के दाएं पैर में लगी। घटना में एक अन्य रामस्वरूप भी घायल हो गया। दाेनों को बीडीके अस्पताल में प्राथमिक उपचार के बाद जयपुर रैफर कर दिया गया।
कईबार हो चुकी है मारपीट
गोलीलगने से घायल हुए बंटी के साथी अमन डूडी ने बताया कि रंजिश पुरानी होने से कई बार बंटी मनदीप के बीच मारपीट हो चुकी है। गाली गलौच से शुरू हुआ सिलसिला, मारपीट, पत्थरबाजी तक पहुंच गया था। बुधवार को फायरिंग की वारदात भी हो गई।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva